Last Dance (Stefania-sang)

«Last Dance» (norsk oversettelse: siste dans) er en gresk sang fra 2021 som fremføres av den nederlandsk-fødte sangeren Stefania Liberakakis. Den er skrevet av Dimitris Kontopoulos, Arcade og Sharon Vaughn. Låten ble utgitt 10. mars 2021 og var Hellas' bidrag til Eurovision Song Contest 2021 i Rotterdam i Nederland.

Om sangen 
Stefania skulle ha representert Hellas i Eurovision Song Contest 2020 med sangen «Superg!rl», etter å ha blitt internt valgt av den greske kringkasteren ERT. På grunn av koronaviruspandemien ble imidlertid konkurransen avlyst, og ERT besluttet at Stefania i stedet skulle få representere landet i konkurransen i 2021.

Bak sangen står det samme låtskriverlaget som med «Superg!rl». Den er komponert av låtskriveren og produsenten Dimitris Kontopoulos, sammen med gruppen Arcade. De har skrevet teksten sammen Sharon Vaughn som skrev Russlands bidrag fra 2019, «Scream» med Sergej Lazarev. Kontopoulos har også skrevet flere andre Eurovision-bidrag, blant andre Hviterusslands bidrag fra 2007, «Work Your Magic» med Dzmitry Kaldun.

Sangens tittel ble offentliggjort 7. januar 2021. Låten ble sluppet for digital nedlastning og strømming 10. mars. Samme dag kom også sangens musikkvideo, som var regissert av Kostas Karydashas.

Eurovision Song Contest 
Hellas deltok i semifinale 2 som ble arrangert i Rotterdam Ahoy torsdag 20. mai 2021. Der kom «Last Dance» på en sjetteplass med 184 poeng og kvalifiserte seg til finalen lørdag 22. mai. I finalen var låten det tiende bidraget ut på scenen av 26 deltakere. Låten fikk til sammen 170 poeng fra juryene og seerne og endte på en tiendeplass – Hellas' beste resultat siden sjetteplassen i 2013. 

Kunstnerisk sjef for sangen og opptredenen var . Han har stått bak flere Eurovision-numre, blant andre Elena Paparizous vinneropptreden i 2005 og Dima Bilans vinneropptreden i 2008. Med seg på scenen hadde Stefani fire dansere: , ,  og .

Listeplasseringer

Referanser 

 
 

 

 

Sanger fra 2021
Bidrag til Eurovision Song Contest 2021
Gresk musikk
Gresk kultur
Greske sanger